
Općinski načelnik Općine Karojba temeljem članka 5. Pravilnika o dodjeljivanju stipendija studentima s područja Općine Karojba („Službene novine Grada Pazina“ broj: 40/26 u daljnjem tekstu: Pravilnik), objavljuje dana 16. listopada 2026. godine, sljedeći
JAVNI NATJEČAJ 

za dodjelu studentskih stipendija u akademskoj godini 2026./2027. 
I.

U akademskoj godini 2026./2027. Općina Karojba dodijelit će do deset (10) stipendija redovitim studentima koji imaju prebivalište na području Općine Karojba, za nastavak školovanja na visokim učilištima (fakulteti, visoke škole i akademije u okviru sveučilišta ili veleučilišta) izvan područja Općine Karojba, ako ispunjavaju uvjete i kriterije propisane Pravilnikom. Stipendije se odobravaju za razdoblje od jedne (1) godine, a isplaćuju se za razdoblje od 01. listopada do 31. srpnja tekuće akademske godine.
II.

Stipendija se može dodijeliti redovitom studentu koji ima prebivalište na području Općine Karojba na osnovi sljedećih mjerila i kriterija propisanih Pravilnikom:  
1. uspjeh studenta u prethodnoj studijskoj godini,

2. godina studija
3. socijalni uvjeti,

4. deficitarna zanimanja 

Komisija utvrđuje Prijedlog Rang liste, dostavlja je Općinskom načelniku i objavljuje na oglasnoj ploči i web stranici Općine u roku od 15 (petnaest) dana od dana isteka roka za podnošenje prijava za Natječaj.

Prijavitelj koji se nalazi iznad crte na Prijedlogu Rang liste, a on ili član njegova kućanstva ima nepodmirena dugovanja prema Općini Karojba, dužan je podmiriti dugovanja najkasnije do donošenja Konačne Rang liste. Ako dugovanja ne budu podmirena u tom roku, prijavitelj gubi pravo na stipendiju, a pravo stječe sljedeći prijavitelj s najvišim brojem bodova prema Prijedlogu Rang liste.


Podnositelji prijava mogu na Rang listu podnijeti pisani prigovor Općinskom načelniku u roku od  8 (osam) dana od dana objave Rang liste na oglasnoj ploči i web stranici Općine.


O prigovoru odlučuje Općinski načelnik, nakon očitovanja Komisije, u roku od 8 (osam) dana. 

Nakon isteka roka za podnošenje prigovora, Općinski načelnik donosi Konačnu Rang listu o dodjeli stipendija koja se objavljuje na oglasnoj ploči i web stranicama Općine.


Na temelju Konačne Rang liste zaključuju se Ugovori o stipendiranju.

Visina mjesečne stipendije iznosi 100,00 eura.
Načelnik može odobriti dvije socijalne stipendije godišnje studentu prijavljenom na natječaj, a koji se na Konačnoj Rang listi nalazi ispod crte.

Socijalna se stipendija dodjeljuje studentima koji imaju najviši zbroj bodova ostvarenih temeljem mjerila za dodjelu stipendija iz kategorije socijalnih uvjeta a koji se na Konačnoj Rang listi nalaze ispod crte. 
Način i rokovi isplate kao i druga prava i obveze između Stipendiste kojemu je odobrena stipendija i Općine Karojba utvrđuju se Ugovorom o stipendiranju, u skladu s Pravilnikom.
III.

Prijave sa potrebnom dokumentacijom, na propisanom obrascu koji se može preuzeti u prostorijama Jedinstvenog upravnog odjela Općine Karojba ili preuzeti sa Internet stranice Općine Karojba (www.karojba.hr), podnose se u pisanom obliku, u zatvorenoj omotnici, s naznakom: „Ne otvaraj – prijava na natječaj za stipendije“.


Prijave se mogu podnijeti osobno ili poštom na adresu Općina Karojba, Jedinstveni upravni odjel, Karojba 1, Karojba (u zatvorenoj omotnici), ili putem e-maila na opcina@karojba.hr (s naznakom: „Ne otvaraj – prijava na natječaj za stipendije“)
Sve prijave, neovisno o načinu dostave, moraju biti vlastoručno potpisane od strane podnositelja prijave ili zakonskog zastupnika (roditelja) i prispjeti na gore navedene adrese najkasnije do utorka, 17. studenoga 2026. godine.


Nepravodobne i nepotpune Prijave neće se uzeti u razmatranje.

                                                                     IV.

Obavezna dokumentacija koju je potrebno priložiti prijavi (bez navedenog, prijava se neće uzeti u razmatranje):

1. Potvrdu ili uvjerenje o upisu na fakultet, visoku školi i akademiju u okviru sveučilišta ili veleučilišta, s naznakom akademske godine,
2. Presliku osobne iskaznice ili uvjerenja o prebivalištu (ne starije od 6 mjeseci);

3. Obrazac privole za obradu osobnih podataka.

Za ostvarivanje bodova, na osnovi mjerila i kriterija propisanih Pravilnikom  

Prijavi je potrebno priložiti:
1. Presliku svjedodžbe za prethodnu godinu školovanja
2. Izjavu o broju članova zajedničkog domaćinstva; 
3. Odgovarajuće isprave kojima se dokazuje ispunjavanje socijalnih uvjeta sukladno članku 12. Pravilnika:  

a) Smrtni list – ukoliko je podnositelj Prijave bez jednog ili oba roditelja; 
b) Rješenje ili potvrde Hrvatskog zavoda za socijalni rad – ukoliko je podnositelj Prijave dijete samohranog roditelja; 
c) Rješenje Hrvatskog zavoda za mirovinsko osiguranje – ukoliko je podnositelj Prijave osoba s invaliditetom iznad 50%;
d) Izjavu ili drugi dokaz da živi u udomiteljskoj obitelji;
e) Izjavu ili drugi dokaz da živi u jednoroditeljskoj obitelji;

f) Izjavu ili drugi dokaz da živi u domaćinstvu u kojem živi troje ili više malodobne djece;
g) - Rodni list djeteta – ukoliko je podnositelj Prijave roditelj djeteta;
h) Ugovor o najmu – ukoliko je podnositelj Prijave podstanar u mjestu studiranja; 
i) Potvrda ili Uvjerenje o upisu za svakog člana obitelji koji se nalazi na redovitom školovanju u osnovnoj školi, srednjoj školi ili na visokom učilištu;
j) Potvrdu ili Uvjerenje o statusu roditelja branitelja iz Domovinskog rata;

k) Izvadak iz matice rođenih za svakog maloljetnog člana obitelji koji nije još u sustavu redovitog školovanja.

      5. Drugi dokumenti ako su potrebni za dokazivanje ispunjavanja uvjeta iz ovog  Javnog natječaja.

Ukoliko se prijavi ne prilože dokumenti, odnosno dokazi potrebni za dokazivanje mjerila i kriterija propisanih Pravilnikom, podnositelj prijave će za navedeno ostvariti 0 bodova. 
                                                                     V.

Deficitarni programi, sukladno podacima Hrvatskog zavoda za zapošljavanje, a za upis kojih se stječu dodatni bodovi, jesu: 

1. Medicina

2. Farmacija

3. Elektrotehnika

4. Računarstvo

5. Strojarstvo

6. Građevinarstvo

7. Matematika

8. Fizika

9. Logopedija

10. Rehabilitacija
                                                                     VI.

Ovim Javnim natječajem podnositelja Prijave se upoznaje da Općina Karojba osobne podatke prikupljene provedbom ovog Javnog natječaja prikuplja, obrađuje, koristi i štiti u skladu s pravilima Opće uredbe o zaštiti podataka, nacionalnog zakonodavstva i Pravilnika o prikupljanju, obradi, korištenju i zaštiti osobnih podataka Općine Karojba, koji se zajedno sa Odlukom o sadržaju informacije privatnosti nalazi objavljen na internetskoj stranici Općine Karojba (www.karojba.hr) te da će se Prijedlog Rang liste kao i Konačna Rang lista o dodjeli stipendija na službene Internet stranice Općine Karojba objaviti sukladno pravilima Opće uredbe o zaštiti podataka, nacionalnog zakonodavstva  i Pravilnika o prikupljanju, obradi, korištenju i zaštiti osobnih podataka Općine Karojba.
VII.

Ovaj Javni natječaj objavit će se na internetskoj stranici Općine Karojba  (www.karojba.hr) i na Oglasnoj ploči Općine Karojba.

